# Službeni list C 433A/15.

| | ISSN 1977-1088 |
| --- | --- |
| Službeni list
  Europske unije | C 433A |
| | |
| Hrvatsko izdanje | Informacije i objave | Godište 65.15. studenoga 2022. |

ISSN 1977-1088

Službeni list

Europske unije

C 433A

Hrvatsko izdanje

Informacije i objave

Godište 65.15. studenoga 2022.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Vijeće |
| 2022/C 433 A/01 | Oglas za slobodno radno mjesto CONS/AD/183/22 | 1 |

Sadržaj

Stranica

V.   Objave

ADMINISTRATIVNI POSTUPCI

Vijeće

2022/C 433 A/01

Oglas za slobodno radno mjesto CONS/AD/183/22

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Vijeće

| 15.11.2022 | HR | Službeni list Europske unije | CA 433/1 |
| --- | --- | --- | --- |

15.11.2022

HR

Službeni list Europske unije

CA 433/1

---

Oglas za slobodno radno mjesto CONS/AD/183/22

(2022/C 433 A/01)

OPĆE INFORMACIJE

| Odjel | PRAVNA SLUŽBA |
| --- | --- |
| Mjesto rada | Bruxelles, zgrada Justus Lipsius |
| Naziv radnog mjesta | Glavni direktor/glavna direktorica |
| Funkcijska skupina i razred | AD 15 |
| Potrebno sigurnosno odobrenje | SECRET UE/EU SECRET |
| ROK ZA PODNOŠENJE PRIJAVA: | 2. prosinca 2022. u 12 sati (podne) (po briselskom vremenu) |

Odjel

PRAVNA SLUŽBA

Mjesto rada

Bruxelles, zgrada Justus Lipsius

Naziv radnog mjesta

Glavni direktor/glavna direktorica

Funkcijska skupina i razred

AD 15

Potrebno sigurnosno odobrenje

SECRET UE/EU SECRET

ROK ZA PODNOŠENJE PRIJAVA:

2. prosinca 2022. u 12 sati (podne) (po briselskom vremenu)

O nama

Glavno tajništvo Vijeća (GTV) pomaže Europskom vijeću i Vijeću EU-a te njihovim pripremnim tijelima u svim područjima njihovih djelatnosti. Pod nadzorom glavnog tajnika pruža savjete i potporu Europskom vijeću, Vijeću i njihovim predsjedništvima u svim područjima djelovanja, što uključuje savjete o politikama i pravne savjete, koordinaciju s drugim institucijama, pripremu kompromisa, nadzor i rad na svim praktičnim aspektima potrebnima za dobru pripremu i funkcioniranje Europskog vijeća i Vijeća.

Pravna služba pravni je savjetnik Europskog vijeća i Vijeća te pomaže Europskom vijeću, Vijeću i njegovim pripremnim tijelima, predsjedništvu i Glavnom tajništvu kako bi se osigurala zakonitost i kvaliteta izrade akata. U suradnji s drugim službama Vijeća doprinosi, prema potrebi na temelju kreativnog pristupa, utvrđivanju pravno ispravnih i politički prihvatljivih rješenja. U tu svrhu, na zahtjev Vijeća ili na vlastitu inicijativu, u usmenom ili pisanom obliku, daje potpuno nepristrana mišljenja o bilo kojem pitanju pravne prirode. Osim toga, Pravna služba predstavlja Europsko vijeće i Vijeće u postupcima pred sudovima Unije. Odgovorna je za provjeru kvalitete izrade pravnih akata Europskog vijeća i Vijeća te osiguravanje njihove pravne i jezične dosljednosti na svim službenim jezicima Unije. Njezin je trajni cilj pravodobno pružanje doprinosa koji se odlikuju potpunim poštovanjem prava te nepristranošću i jasnoćom.

Pravna služba sastoji se od šest tematskih uprava koje obuhvaćaju sva područja djelovanja Unije i jedne uprave odgovorne za kvalitetu zakonodavstva.

Opis radnog mjesta

Radno mjesto glavnog direktora/glavne direktorice Pravne službe i pravnog savjetnika Europskog vijeća i Vijeća zahtjevan je položaj u multikulturnom i politički složenom okružju podrazumijeva vođenje tima od oko 330 visokokvalificiranih članova osoblja.

Pružat ćete savjete na najvišoj razini, na vlastitu inicijativu ili na zahtjev, Europskom vijeću, Vijeću i njihovim predsjedništvima te glavnom tajniku. Davat ćete pisana ili usmena mišljenja na visokoj razini o pravnim i institucijskim pitanjima u pogledu svih aspekata predmetâ kako biste utvrdili pravno ispravna i politički prihvatljiva rješenja.

Ujedno ćete biti dužni predstavljati Europsko vijeće i Vijeće i pomagati im u pravnim sporovima te, prema potrebi, predstavljati ih u predmetima pred sudovima EU-a, kao i na javnim forumima i u pregovorima s drugim institucijama, agencijama i tijelima EU-a u područjima koja su u nadležnosti Glavne uprave.

Pod nadzorom glavnog tajnika i u suradnji s vašim direktorima na profesionalan ćete način upravljati svojom glavnom upravom i njezinim resursima i koordinirati ih, organizirati njezine aktivnosti te podupirati i motivirati osoblje u njegovu radu. Utvrđivat ćete ciljeve glavne uprave i osiguravati njihovo ostvarenje u skladu s propisanim rokovima i standardima kvalitete. Poticat ćete kulturu učinkovite komunikacije i suradnje unutar Glavne uprave i s drugim glavnim upravama te s drugim službama GTV-a i vanjskim dionicima.

Osiguravat ćete cjelokupnu stratešku koordinaciju, među ostalim s drugim glavnim upravama, o politikama i ciljevima koje treba ostvariti GTV.

Potrebna su povremena službena putovanja u inozemstvo, obično unutar EU-a.

Koga tražimo

Tražimo pravnika/pravnicu sa stručnim iskustvom na vrlo visokoj razini i s izrazitim smislom za politiku, koji ima i iskustvo na višim rukovodećim položajima u pravnoj domeni EU-a te sposobnost vođenja i motiviranja velikog multidisciplinarnog tima. Opsežno poznavanje prava EU-a ključna je kompetencija za ovo radno mjesto. Potrebno je i opsežno znanje o funkcioniranju i postupcima EU-a, kao i poznavanje uloge Europskog vijeća i Vijeća te njihova postupka donošenja odluka.

Od svih rukovoditelja i rukovoditeljica GTV-a očekuje se da savjetuju svoje nadređene i dionike, upravljaju svojim osobljem i financijskim sredstvima te predstavljaju GTV. Ta očekivanja navedena su u profilu rukovodstva GTV-a s horizontalnim zaduženjima (1).

Osim toga, zaposlenik ili zaposlenica mora posjedovati:

| — | sposobnost strateškog razmišljanja i planiranja, predviđanja i utvrđivanja potencijalnih problema te predlaganja izvedivih rješenja i kompromisa, |
| --- | --- |

—

sposobnost strateškog razmišljanja i planiranja, predviđanja i utvrđivanja potencijalnih problema te predlaganja izvedivih rješenja i kompromisa,

| — | izvrsne komunikacijske vještine, uključujući vještine međuljudske komunikacije, |
| --- | --- |

—

izvrsne komunikacijske vještine, uključujući vještine međuljudske komunikacije,

| — | sposobnost održavanja dobrih radnih odnosa s nizom unutarnjih i vanjskih sugovornika te smisao za diplomatska rješenja, |
| --- | --- |

—

sposobnost održavanja dobrih radnih odnosa s nizom unutarnjih i vanjskih sugovornika te smisao za diplomatska rješenja,

| — | rukovoditeljske vještine i sposobnost promicanja snažnog timskog duha te usmjeravanja, motiviranja i osnaživanja osoblja u višekulturnom i raznolikom okružju, sa snažnim naglaskom na razvoju osoblja, |
| --- | --- |

—

rukovoditeljske vještine i sposobnost promicanja snažnog timskog duha te usmjeravanja, motiviranja i osnaživanja osoblja u višekulturnom i raznolikom okružju, sa snažnim naglaskom na razvoju osoblja,

| — | sposobnost planiranja i organiziranja cjelokupnog rada Glavne uprave kako bi se poštovali ključni rokovi i osigurala pravedna raspodjela radnog opterećenja unutar tima, kao i sposobnost upravljanja promjenama i pružanja potpore osoblju u suočavanju s promjenama, |
| --- | --- |

—

sposobnost planiranja i organiziranja cjelokupnog rada Glavne uprave kako bi se poštovali ključni rokovi i osigurala pravedna raspodjela radnog opterećenja unutar tima, kao i sposobnost upravljanja promjenama i pružanja potpore osoblju u suočavanju s promjenama,

| — | sposobnost postizanja dogovora, osiguravanja učinka i rada na ostvarivanju zajedničkih ciljeva pružanjem ciljanih savjeta dionicima te učinkovitim i konstruktivnim olakšavanjem rasprava. |
| --- | --- |

—

sposobnost postizanja dogovora, osiguravanja učinka i rada na ostvarivanju zajedničkih ciljeva pružanjem ciljanih savjeta dionicima te učinkovitim i konstruktivnim olakšavanjem rasprava.

POLITIKA ZAPOŠLJAVANJA

Kandidati i kandidatkinje na dan predaje prijave moraju ispunjavati sljedeće uvjete:

| a) | Opći uvjeti







  — | državljani su jedne od država članica Europske unije; |
| --- | --- | --- |

a)

Opći uvjeti

—

državljani su jedne od država članica Europske unije;

| — | uživaju sva građanska prava; |
| --- | --- |

—

uživaju sva građanska prava;

| — | ispunili su sve zakonske obveze u pogledu vojne službe. |
| --- | --- |

—

ispunili su sve zakonske obveze u pogledu vojne službe.

| b) | Posebni uvjeti







  — | sveučilišna diploma iz područja prava koja omogućuje upis doktorskog studija prava ili jednakovrijedna stručna kvalifikacija (2); |
| --- | --- | --- |

b)

Posebni uvjeti

—

sveučilišna diploma iz područja prava koja omogućuje upis doktorskog studija prava ili jednakovrijedna stručna kvalifikacija (2);

| — | najmanje 15 godina stručnog iskustva pružanja pravnog savjetovanja s vrlo visokom razinom odgovornosti; |
| --- | --- |

—

najmanje 15 godina stručnog iskustva pružanja pravnog savjetovanja s vrlo visokom razinom odgovornosti;

| — | znatno iskustvo u rukovodstvu, a od toga najmanje tri godine na višim rukovodećim položajima u pravnoj domeni; |
| --- | --- |

—

znatno iskustvo u rukovodstvu, a od toga najmanje tri godine na višim rukovodećim položajima u pravnoj domeni;

| — | s obzirom na to da se u komunikaciji unutar GTV-a i komunikaciji s drugim institucijama pretežno upotrebljavaju engleski i francuski jezik, jedan od tih dvaju jezika potrebno je poznavati izvrsno, a drugi dobro. Poznavanje drugih službenih jezika EU-a smatra se prednošću. |
| --- | --- |

—

s obzirom na to da se u komunikaciji unutar GTV-a i komunikaciji s drugim institucijama pretežno upotrebljavaju engleski i francuski jezik, jedan od tih dvaju jezika potrebno je poznavati izvrsno, a drugi dobro. Poznavanje drugih službenih jezika EU-a smatra se prednošću.

NB:

| (1) | Za ovo radno mjesto potrebna je sigurnosna provjera koja omogućuje pristup tajnim dokumentima (razina SECRET UE/EU SECRET). Kandidati i kandidatkinje koji se prijavljuju za to radno mjesto moraju biti spremni na sigurnosnu provjeru u skladu s Odlukom Vijeća 2013/488/EU (3). Imenovanje na radno mjesto stupit će na snagu samo pod uvjetom da odabrani kandidat ili kandidatkinja ima valjano uvjerenje o sigurnosnoj provjeri. Kandidatu ili kandidatkinji bez obavljene sigurnosne provjere bit će ponuđen privremeni ugovor dok ne pristignu rezultati postupka sigurnosne provjere. |
| --- | --- |

(1)

Za ovo radno mjesto potrebna je sigurnosna provjera koja omogućuje pristup tajnim dokumentima (razina SECRET UE/EU SECRET). Kandidati i kandidatkinje koji se prijavljuju za to radno mjesto moraju biti spremni na sigurnosnu provjeru u skladu s Odlukom Vijeća 2013/488/EU (3). Imenovanje na radno mjesto stupit će na snagu samo pod uvjetom da odabrani kandidat ili kandidatkinja ima valjano uvjerenje o sigurnosnoj provjeri. Kandidatu ili kandidatkinji bez obavljene sigurnosne provjere bit će ponuđen privremeni ugovor dok ne pristignu rezultati postupka sigurnosne provjere.

| (2) | Uspješni kandidati i kandidatkinje moraju biti spremni slijediti program GTV-a za osposobljavanje rukovodećeg osoblja. |
| --- | --- |

(2)

Uspješni kandidati i kandidatkinje moraju biti spremni slijediti program GTV-a za osposobljavanje rukovodećeg osoblja.

POSTUPAK ODABIRA

Pri odabiru uspješnog kandidata ili kandidatkinje tijelu za imenovanja pomaže savjetodavni odbor za odabir. Savjetodavnom odboru za odabir potporu će pružati centar za procjenu kandidata koji vode vanjski savjetnici za zapošljavanje. Izvješća koja sastavi centar za procjenu kandidata za istu vrstu radnog mjesta vrijedit će dvije godine od datuma održavanja relevantnih testova ili od raskida okvirnog ugovora između GTV-a i dotičnog centra za procjenu, pri čemu se u obzir uzima raniji datum.

Savjetodavni odbor za odabir najprije će ocijeniti i usporediti kvalifikacije, iskustvo i motivaciju svih kandidata i kandidatkinja na temelju njihovih prijava. Na temelju te usporedne ocjene savjetodavni odbor za odabir sastavit će popis najprikladnijih kandidata i kandidatkinja koje bi, prema njegovu mišljenju, trebalo pozvati na prvi razgovor. Budući da se prvi odabir temelji na usporednoj ocjeni prijava, ispunjavanje uvjeta za ovo slobodno radno mjesto ne jamči poziv na prvi razgovor. Nakon prvog razgovora s pozvanim kandidatima i kandidatkinjama savjetodavni odbor za odabir napravit će predselekciju kandidata i kandidatkinja koji će biti pozvani u centar za procjenu kandidata i na drugi razgovor sa savjetodavnim odborom za odabir.

Okvirno planiranje odabira jest sljedeće:

| — | očekuje se da će kandidati i kandidatkinje odabrani za razgovor biti obaviješteni u drugoj polovici prosinca 2022.; |
| --- | --- |

—

očekuje se da će kandidati i kandidatkinje odabrani za razgovor biti obaviješteni u drugoj polovici prosinca 2022.;

| — | prvi razgovori predviđeni su za prvu polovicu siječnja 2023.; |
| --- | --- |

—

prvi razgovori predviđeni su za prvu polovicu siječnja 2023.;

| — | centar za procjenu kandidata predviđen je za kraj siječnja 2023.; |
| --- | --- |

—

centar za procjenu kandidata predviđen je za kraj siječnja 2023.;

| — | drugi krug razgovora predviđen je za prvu polovicu veljače 2023. |
| --- | --- |

—

drugi krug razgovora predviđen je za prvu polovicu veljače 2023.

NB: Prethodno navedeni popis isključivo je okviran i može se mijenjati.

PRAVNA OSNOVA

Ovo radno mjesto objavljeno je u svim institucijama Europske unije i izvan institucija, u skladu s člankom 29. stavcima 1. i 2. Pravilnika o osoblju za dužnosnike Europske unije (4)

NAČIN PRIJAVE

Rok za podnošenje prijava jest 2. prosinca 2022. u 12.00 (podne) po briselskom vremenu.

Prijave se zaprimaju isključivo e-poštom, a treba ih poslati na e-adresu applications.management@consilium.europa.eu (5) najkasnije do isteka roka za podnošenje prijava. Zakašnjele prijave neće biti prihvaćene.

Navedena e-adresa mora se upotrebljavati za svu prepisku u vezi s postupkom odabira (e-poruka u predmetu mora imati sljedeći naslov: CONS/AD/183/22 JUR).

Prije podnošenja prijave kandidati i kandidatkinje trebaju pažljivo provjeriti ispunjavaju li sve kriterije navedene u odjeljku „Politika zapošljavanja” kako bi se izbjeglo automatsko isključivanje iz postupka odabira.

Kako bi prijava bila valjana, mora uključivati sljedeće dokumente u formatu PDF (N.B.: ne prihvaćaju se zaključani dokumenti, dokumenti zaštićeni lozinkom ni elektronički potpisani dokumenti):

| (a) | propisno popunjen i datiran prijavni obrazac (datoteku treba imenovati „XXX (VAŠE PREZIME) – Application form.pdf”); za preuzimanje elektroničkog prijavnog obrasca (EN ili FR) kliknite na odgovarajuću poveznicu navedenu u nastavku ili je kopirajte i zalijepite u svoj preglednik (6):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

(a)

propisno popunjen i datiran prijavni obrazac (datoteku treba imenovati „XXX (VAŠE PREZIME) – Application form.pdf”); za preuzimanje elektroničkog prijavnog obrasca (EN ili FR) kliknite na odgovarajuću poveznicu navedenu u nastavku ili je kopirajte i zalijepite u svoj preglednik (6):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| (b) | detaljan životopis na engleskom ili francuskom jeziku (bez fotografija), po mogućnosti u formatu Europass (https://europa.eu/europass/en/create-europass-cv), koji obuhvaća cjelokupnu karijeru kandidata ili kandidatkinje i u kojem se, među ostalim, navode kvalifikacije, znanje jezika i iskustvo te osobe, kao i dužnosti koje trenutačno obnaša (datoteku treba imenovati „XXX (VAŠE PREZIME) – CV.pdf”); |
| --- | --- |

(b)

detaljan životopis na engleskom ili francuskom jeziku (bez fotografija), po mogućnosti u formatu Europass (https://europa.eu/europass/en/create-europass-cv), koji obuhvaća cjelokupnu karijeru kandidata ili kandidatkinje i u kojem se, među ostalim, navode kvalifikacije, znanje jezika i iskustvo te osobe, kao i dužnosti koje trenutačno obnaša (datoteku treba imenovati „XXX (VAŠE PREZIME) – CV.pdf”);

| (c) | motivacijsko pismo na engleskom ili francuskom jeziku (datoteku treba imenovati „XXX (VAŠE PREZIME) – Motivation letter.pdf”); |
| --- | --- |

(c)

motivacijsko pismo na engleskom ili francuskom jeziku (datoteku treba imenovati „XXX (VAŠE PREZIME) – Motivation letter.pdf”);

| (d) | preslike diploma kojima se dokazuje obrazovanje i preslike dokumenata i potvrda koje se odnose na stručno iskustvo, grupirane u jednom dokumentu u formatu PDF. Nije dovoljno poslati samo životopis iz točke (b). Popratne dokumente mora izdati treća strana (datoteku treba imenovati „XXX (VAŠE PREZIME) – Supporting documents.pdf”). |
| --- | --- |

(d)

preslike diploma kojima se dokazuje obrazovanje i preslike dokumenata i potvrda koje se odnose na stručno iskustvo, grupirane u jednom dokumentu u formatu PDF. Nije dovoljno poslati samo životopis iz točke (b). Popratne dokumente mora izdati treća strana (datoteku treba imenovati „XXX (VAŠE PREZIME) – Supporting documents.pdf”).

Ako ne bude sadržavala navedene dokumente, prijava neće biti valjana.

Svi popratni dokumenti iz točke (d) moraju biti numerirani (Prilog 1., 2. itd.) i grupirani kako je prethodno navedeno.

Prijave poslane poštom ili s pomoću rješenja za pohranu podataka u oblaku ili na platformi za dijeljenje datoteka neće se razmatrati.

Uspješan kandidat ili kandidatkinja trebat će dostaviti izvornike navedenih dokumenata.

Kandidati i kandidatkinje primit će e-poruku u kojoj se potvrđuje primitak njihove prijave. Međutim, mogu se pojaviti tehničke poteškoće koje utječu na slanje e-poruka. Stoga se, ako ne primite e-poruku kojom se potvrđuje primitak vaše prijave, obratite na e-adresu applications.management@consilium.europa.eu. Budući da savjetodavni odbor za odabir započinje s radom ubrzo nakon isteka roka za podnošenje prijava, preporučujemo da svu prepisku u vezi s primitkom prijave obavite u tjednu nakon tog datuma.

RAZNOLIKOST I UKLJUČIVANJE

GTV se zalaže za raznolikost i uključivanje. Dodatne informacije možete pronaći u odgovarajućoj izjavi: https://www.consilium.europa.eu/hr/general-secretariat/jobs/diversity-and-inclusion/

PONOVNO RAZMATRANJE PRIJAVA

Informacije o postupcima koji se odnose na zahtjeve za pritužbe, žalbe i upućivanja Europskom ombudsmanu možete pronaći na: https://www.consilium.europa.eu/media/56633/complaint-hr.pdf.

ZAŠTITA PODATAKA

Pravila obrade osobnih podataka u vezi s postupkom odabira navedena su u izjavi o zaštiti osobnih podataka: https://www.consilium.europa.eu/media/56656/jobs-data-protection-083r00-hr.pdf.

---

(1)  https://www.consilium.europa.eu/media/53275/gsc-manager-profile-hr.pdf

(2)  Člankom 5. stavkom 3. točkom (c) Pravilnika o osoblju za dužnosnike Europske unije (Pravilnik o osoblju) propisuju se minimalni uvjeti za kandidate i kandidatkinje:

| i. | razina obrazovanja koja odgovara završenom sveučilišnom studiju potvrđena diplomom ako je redovno trajanje studija četiri godine ili više; ili |
| --- | --- |

i.

razina obrazovanja koja odgovara završenom sveučilišnom studiju potvrđena diplomom ako je redovno trajanje studija četiri godine ili više; ili

| ii. | razina obrazovanja koja odgovara završenom sveučilišnom studiju potvrđena diplomom i odgovarajuće stručno iskustvo od najmanje jedne godine ako je redovno trajanje sveučilišnog studija najmanje tri godine. |
| --- | --- |

ii.

razina obrazovanja koja odgovara završenom sveučilišnom studiju potvrđena diplomom i odgovarajuće stručno iskustvo od najmanje jedne godine ako je redovno trajanje sveučilišnog studija najmanje tri godine.

(3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).

(4)  Pravilnik o osoblju za dužnosnike Europske unije i Uvjeti zaposlenja ostalih službenika Europske unije utvrđeni Uredbom Vijeća (EEZ, Euratom, EZUČ) br. 259/68 (SL L 56, 4.3.1968., str. 1.), pročišćeni tekst dostupan je na

https://eur-lex.europa.eu/legal-content/HR/TXT/?uri=CELEX%3A01962R0031-20220101.

(5)  Ta e-adresa povezana je s namjenskim poštanskim pretincem i može obrađivati samo poruke čija je razina povjerljivosti „normalno”. E-poruke s drugačijim razinama osjetljivosti (npr. „osobno”, „privatno”, „povjerljivo” ili kriptirane e-poruke) ne mogu biti obrađene. Stoga odaberite opciju osjetljivosti „normalno”. Vaša e-poruka ne smije biti veća od 25 MB. Ako vaša e-poruka zajedno s privicima premašuje tu najveću dopuštenu veličinu, podijelite svoje privitke na nekoliko e-poruka.

(6)  Ako vam je potrebno više informacija i/ili ako naiđete na tehničke probleme, pošaljite e-poruku na e-adresu applications.management@consilium.europa.eu.

---